CELEX: 31997D0620
Language: el
Date: 1997-09-16 00:00:00
Title: 97/620/ΕΚ: Απόφαση της Επιτροπής της 16ης Σεπτεμβρίου 1997 για ορισμένα προστατευτικά μέτρα σε σχέση με ορισμένα αλιευτικά προϊόντα καταγωγής Κίνας και για τροποποίηση της απόφασης 97/368/ΕΚ (Κείμενο που παρουσιάζει ενδιαφέρον για τον ΕΟΧ)

Avis juridique important

|

31997D0620

97/620/ΕΚ: Απόφαση της Επιτροπής της 16ης Σεπτεμβρίου 1997 για ορισμένα προστατευτικά μέτρα σε σχέση με ορισμένα αλιευτικά προϊόντα καταγωγής Κίνας και για τροποποίηση της απόφασης 97/368/ΕΚ (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 254 της 17/09/1997 σ. 0017 - 0018

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Σεπτεμβρίου 1997 για ορισμένα προστατευτικά μέτρα σε σχέση με ορισμένα αλιευτικά προϊόντα καταγωγής Κίνας και για τροποποίηση της απόφασης 97/368/ΕΚ (Κείμενο που παρουσιάζει ενδιαφέρον για τον ΕΟΧ) (97/620/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα από τρίτες χώρες (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 19,Εκτιμώντας:ότι, κατά την εισαγωγή μαγειρευμένου κρέατος ουρών ποτάμιου αστακού που προέρχεται από εγκατάσταση μεταποίησης στην Κίνα, διαπιστώθηκε η παρουσία Vibrio cholerae 7ότι η παρουσία Vibrio cholerae στα τρόφιμα είναι αποτέλεσμα κακών πρακτικών υγιεινής πριν ή/και μετά τη μεταποίηση των τροφίμων και παρουσιάζει εν δυνάμει κίνδυνο για την ανθρώπινη υγεία 7ότι οι εισαγωγές προϊόντων από τη σχετική εγκατάσταση στην Κίνα δεν πρέπει ως εκ τούτου πλέον να επιτρέπονται 7ότι οι κοινοτικές επιθεωρήσεις στην Κίνα και τα αποτελέσματα των ελέγχων στους κοινοτικούς μεθοριακούς σταθμούς επιθεώρησης έδειξαν ότι υφίστανται εν δυνάμει κίνδυνοι υγείας σχετικά με την παραγωγή και μεταποίηση αλιευτικών προϊόντων 7ότι η απόφαση 97/368/ΕΚ της Επιτροπής, της 11ης Ιουνίου 1997, σχετικά με ορισμένα προστατευτικά μέτρα όσον αφορά ορισμένα αλιευτικά προϊόντα καταγωγής Κίνας (3), όπως τροποποιήθηκε από την απόφαση 97/587/ΕΚ (4), προβλέπει απαγόρευση εισαγωγής νωπών αλιευτικών προϊόντων καταγωγής Κίνας και απαιτεί για τα κατεψυγμένα ή μεταποιημένα αλιευτικά προϊόντα καταγωγής Κίνας να υποβάλλονται συστηματικά σε μικροβιολογική εξέταση 7ότι η απόφαση 97/368/ΕΚ θα πρέπει να αναθεωρηθεί πριν από τις 30 Σεπτεμβρίου 1997 και, βάσει των πρόσφατων ευρημάτων, θα πρέπει να είναι απαραίτητη η επέκταση των μέτρων που προβλέπονται στην παρούσα απόφαση έως τις 28 Φεβρουαρίου 1998 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Η παρούσα απόφαση εφαρμόζεται στα νωπά, κατεψυγμένα ή μεταποιημένα αλιευτικά προϊόντα καταγωγής Κίνας.Άρθρο 2 Τα κράτη μέλη απαγορεύουν τις εισαγωγές αλιευτικών προϊόντων σε οποιαδήποτε μορφή που προέρχονται από την ακόλουθη εγκατάσταση της Κίνας: Yangcheng Fengbao Aquatic Food Co., Ltd (κωδικός επιχείρησης: 3200/02226).Άρθρο 3 Στο άρθρο 6 της απόφασης 97/368/ΕΚ, η ημερομηνία της 30ής Σεπτεμβρίου 1997 αντικαθίσταται από την ημερομηνία της 28ης Φεβρουαρίου 1998.Άρθρο 4 Τα κράτη μέλη τροποποιούν τα μέτρα που εφαρμόζουν όσον αφορά τις εισαγωγές από την Κίνα προκειμένου να τα ευθυγραμμίσουν με την παρούσα απόφαση. Ενημερώνουν αμελλητί την Επιτροπή σχετικά.Άρθρο 5 Όλες οι δαπάνες που προκαλούνται από την εφαρμογή της παρούσας απόφασης βαρύνουν τον αποστολέα, τον παραλήπτη ή τον πράκτορά τους.Άρθρο 6 Η παρούσα απόφαση απευθύνεται στα κράτη μέλη.Βρυξέλλες, 16 Σεπτεμβρίου 1997.Για την ΕπιτροπήFranz FISCHLERΜέλος της Επιτροπής(1) ΕΕ L 373 της 31. 12. 1990, σ. 1.(2) ΕΕ L 162 της 1. 7. 1996, σ. 1.(3) ΕΕ L 156 της 13. 6. 1997, σ. 57.(4) ΕΕ L 238 της 29. 8. 1997, σ. 45.